جمهور باشلیغی رجب طیب ایردوغان ییل نینگ سونگگیده ایککی رقملی اوسیش درجه سیگه ییتیب باره جکلرینی معلوم قیلیب، تورکیه نی تولید، صادرات، سرمایه کیریتیش و استخدام اساسی اوستیده تیکلش گه دوام ایته جکلرینی ایتدی.
جمهور باشلیغی ایردوغان تورکواز میدیا تامانیدن اویوشتیریلگن تورکیه 2023 ییغینی گه ویدیوئی پیام جونتدی.
دنیانینگ قیینچیلیکلرگه دوچ قالگن 2 ییل نینگ آرتیدن کروناویروس (کوید-19) کسل لیگی گه قرشی کوره ش نینگ یخشیراق آلغه بارگن لیگینی معلوم قیلدی ایردوغان جنابلری. شونده ی بولیب ساغلیک، ترنسپورت، تعلیم و تجارت کبی انچه ساحه ده قدمه لی نورماللشیش آدیملری نینگ باشله گن لیگینی افاده ایتدی.
ایملش و تداویده آلینه دیگن تجربه بیلن کیینگی جریان نینگ یخشیراق آلغه باریشی گه ایشانگن لیگینی تیلگه آلدی.
ایردوغان "بشریت کسل لیک نینگ ساغلیک تامانی بیلن تیگیشلی معمالریگه ییچیم تاپگن سری بو مرته کسللیک بیلن تیگیشلی ایریم معمالر بیلن دوچ قاله دی" دیدی.
ایردوغان گلوبال اینفلاسیون، اقتصادی توختش، تداریک زنجیریده یوز بیرگن کمچیلیک کبی معمالر اینیقسه غرب اولکه لریده عرقچیلیک، اسلام دشمنلیگی و خارجی دشمن لیگی نینگ هم کوپه ییشی گه سبب بولگن لیگینی معلوم قیلدی.
"بو تهدیدلرگه قرشی تورکیه اوله راق بیز اوچون بیرینچی اورینده بولگن اوز منفعتیمیز و هدفلریمیز دایره سیده پولیتیکا یراتیب یوروماقده میز" دیب ایتدی ایردوغان جنابلری. بیرگن کمک و تشویقلر بیلن ینگی فابریکه لر قوریلیشینی تامین ایتگن لیکلرینی انچه شهرده تولید تاسیساتلری قوریب بیرگن لیکلرینی اورغوله دی.
ایردوغان "خلق ارا موسسه لر 9 فایز تخمین ایتگن حالده بیز ییل نینگ آخریده ایککی رقملی اوسیش درجه سیگه ییتیب باره جگیمیزنی اویله یمیز" دیب بهالندیردی.
ایردوغان تورکیه نی تولید، صادرات، سرمایه کیریتیش و استخدام اسالری اوستیده رواجلنتیریش گه دوام ایته جکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
